CELEX: 32015D1772
Language: fi
Date: 2015-09-28 00:00:00
Title: Poliittisten ja turvallisuusasioiden komitean päätös (YUTP) 2015/1772, annettu 28 päivänä syyskuuta 2015, EUNAVFOR MEDin siirtymisestä operaation toiseen vaiheeseen, josta säädetään keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED) annetun päätöksen (YUTP) 2015/778 2 artiklan 2 kohdan b alakohdan i alakohdassa (EUNAVFOR MED/2/2015)

3.10.2015   
            
            
               FI
            
            
               Euroopan unionin virallinen lehti
            
            
               L 258/5
            
         POLIITTISTEN JA TURVALLISUUSASIOIDEN KOMITEAN PÄÄTÖS (YUTP) 2015/1772,
   annettu 28 päivänä syyskuuta 2015,
   EUNAVFOR MEDin siirtymisestä operaation toiseen vaiheeseen, josta säädetään keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED) annetun päätöksen (YUTP) 2015/778 2 artiklan 2 kohdan b alakohdan i alakohdassa (EUNAVFOR MED/2/2015)
   POLIITTISTEN JA TURVALLISUUSASIOIDEN KOMITEA, joka
   ottaa huomioon Euroopan unionista tehdyn sopimuksen ja erityisesti sen 38 artiklan kolmannen kohdan,
   ottaa huomioon keskisen Välimeren eteläosassa toteutettavasta Euroopan unionin sotilasoperaatiosta (EUNAVFOR MED) 18 päivänä toukokuuta 2015 annetun neuvoston päätöksen (YUTP) 2015/778 (1) ja erityisesti sen 6 artiklan 1 kohdan,
   sekä katsoo seuraavaa:
   
               (1)
            
            
               EUNAVFOR MEDin operaation komentaja on ilmoittanut, että operaatio on täyttänyt kaikki ensimmäisen vaiheen sotilaalliset tavoitteet, jotka liittyvät tietojen ja tiedustelutietojen keruuseen. Hän on ehdottanut, että operaatio siirtyisi toiseen vaiheeseen, josta säädetään päätöksen (YUTP) 2015/778 2 artiklan 2 kohdan b alakohdan i alakohdassa.
            
         
               (2)
            
            
               Neuvosto totesi 14 päivänä syyskuuta 2015 pitämässään kokouksessa, että kaikki edellytykset ovat täyttyneet, jotta EUNAVFOR MED voi siirtyä operaation toiseen vaiheeseen, josta säädetään päätöksen (YUTP) 2015/778 2 artiklan 2 kohdan b alakohdan i alakohdassa.
            
         
               (3)
            
            
               Operaation toiseen vaiheeseen siirtymisen tulisi tapahtua 7 päivänä lokakuuta 2015.
            
         
               (4)
            
            
               Siirtymiset EUNAVFOR MEDin seuraaviin vaiheisiin, mukaan lukien vaiheeseen, josta säädetään päätöksen (YUTP) 2015/778 2 artiklan 2 kohdan b alakohdan ii alakohdassa, edellyttävät, että neuvosto tekee lisäarviointeja siitä, ovatko kyseisen siirtymisen edellytykset täyttyneet, ottaen huomioon mahdollisesti sovellettavan YK:n turvallisuusneuvoston päätöslauselman ja asianomaisten rannikkovaltioiden suostumuksen sekä poliittisten ja turvallisuusasioiden komitean päätöksen siirtymisajankohdasta päätöksen (YUTP) 2015/778 ja operaation aloittamista koskevan neuvoston päätöksen (YUTP) 2015/972 (2) mukaisesti,
            
         ON HYVÄKSYNYT TÄMÄN PÄÄTÖKSEN:
   1 artikla
   Keskisen Välimeren eteläosassa toteutettava Euroopan unionin sotilasoperaatio (EUNAVFOR MED) siirtyy 7 päivänä lokakuuta 2015 operaation toiseen vaiheeseen, josta säädetään päätöksen (YUTP) 2015/778 2 artiklan 2 kohdan b alakohdan i alakohdassa.
   2 artikla
   Hyväksytään päätöksen (YUTP) 2015/778 2 artiklan 2 kohdan b alakohdan i alakohdassa säädetyt operaation toista vaihetta koskevat mukautetut voimankäyttösäännöt.
   3 artikla
   Tämä päätös tulee voimaan päivänä, jona se hyväksytään.
   
      Tehty Brysselissä 28 päivänä syyskuuta 2015.
      
         
            Poliittisten ja turvallisuusasioiden komitean puolesta
         
         
            Puheenjohtaja
         
         W. STEVENS
      
   
   
      (1)  EUVL L 122, 19.5.2015, s. 31.
   
      (2)  Neuvoston päätös (YUTP) 2015/972, annettu 22 päivänä kesäkuuta 2015, keskisen Välimeren eteläosassa toteutettavan Euroopan unionin sotilasoperaation aloittamisesta (EUNAVFOR MED) (EUVL L 157, 23.6.2015, s. 51).